CELEX: 32021R2049
Language: ga
Date: 2021-11-24 00:00:00
Title: Rialachán Cur Chun Feidhme (AE) 2021/2049 ón gCoimisiún an 24 Samhain 2021 lena ndéantar formheas na substainte gníomhaí cipirmeitrin mar shubstaint atá inbhreithnithe lena hionadú a athnuachan i gcomhréir le Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh, agus lena leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 ón gCoimisiún (Téacs atá ábhartha maidir le LEE)

25.11.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 420/6
               
            
         RIALACHÁN CUR CHUN FEIDHME (AE) 2021/2049 ÓN gCOIMISIÚN
         an 24 Samhain 2021
         lena ndéantar formheas na substainte gníomhaí cipirmeitrin mar shubstaint atá inbhreithnithe lena hionadú a athnuachan i gcomhréir le Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh, agus lena leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 ón gCoimisiún
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1107/2009 ó Pharlaimint na hEorpa agus ón gComhairle an 21 Deireadh Fómhair 2009 maidir le táirgí cosanta plandaí a chur ar an margadh agus lena n-aisghairtear Treoir 79/117/CEE agus Treoir 91/414/CEE ón gComhairle (1), agus go háirithe Airteagal 20(1) i gcomhar le hAirteagal 24(1) de,
         De bharr an mhéid seo a leanas:
         
                     (1)
                  
                  
                     Le Treoir 2005/53/CE ón gCoimisiún (2), áiríodh cipirmeitrin mar shubstaint ghníomhach in Iarscríbhinn I a ghabhann le Treoir 91/414/CEE ón gComhairle (3).
                  
               
                     (2)
                  
                  
                     Maidir leis na substaintí gníomhacha a áirítear in Iarscríbhinn I a ghabhann le Treoir 91/414/CEE, meastar iad a bheith formheasta faoi Rialachán (CE) Uimh. 1107/2009 agus liostaítear iad i gCuid A den Iarscríbhinn a ghabhann le Rialachán Cur Chun Feidhme (AE) Uimh. 540/2011 ón gCoimisiún (4).
                  
               
                     (3)
                  
                  
                     Formheas na substainte gníomhaí cipirmeitrin, mar a leagtar amach i gCuid A den Iarscríbhinn a ghabhann le Rialachán Cur Chun Feidhme (AE) Uimh. 540/2011, rachaidh sé in éag an 31 Deireadh Fómhair 2022.
                  
               
                     (4)
                  
                  
                     Cuireadh isteach iarratas ar an bhformheas ar chipirmeitrin a athnuachan i gcomhréir le hAirteagal 1 de Rialachán Cur Chun Feidhme (AE) Uimh. 844/2012 ón gCoimisiún (5) laistigh den tréimhse ama dá bhforáiltear san Airteagal sin.
                  
               
                     (5)
                  
                  
                     Chuir na hiarratasóirí isteach na sainchomhaid fhorlíontacha a cheanglaítear i gcomhréir le hAirteagal 6 de Rialachán Cur Chun Feidhme (AE) Uimh. 844/2012. Chinn an Ballstát is rapóirtéir an t-iarratas a bheith comhlánaithe ina iomláine.
                  
               
                     (6)
                  
                  
                     D’ullmhaigh an Ballstát is rapóirtéir dréacht-tuarascáil maidir le measúnú ar athnuachan i gcomhairle leis an mBallstát is comhrapóirtéir agus chuir sé faoi bhráid an Údaráis Eorpaigh um Shábháilteacht Bia (“an tÚdarás”) í agus faoi bhráid an Choimisiúin í an 8 Bealtaine 2017.
                  
               
                     (7)
                  
                  
                     Chuir an tÚdarás an sainchomhad achomair forlíontach ar fáil don phobal. Scaip an tÚdarás an dréacht-tuarascáil maidir le measúnú ar athnuachan ar na hiarratasóirí agus ar na Ballstáit chomh maith chun barúlacha a fháil uathu agus sheol sé comhairliúchán poiblí ina leith. Chuir an tÚdarás na barúlacha a fuarthas ar aghaidh chuig an gCoimisiún.
                  
               
                     (8)
                  
                  
                     An 8 Lúnasa 2018 chuir an tÚdarás a chonclúid (6) in iúl don Choimisiún i dtaobh an bhféadfaí coinne a bheith aige go gcomhlíonfaidh cipirmeitrin na critéir formheasa dá bhforáiltear in Airteagal 4 de Rialachán (CE) Uimh. 1107/2009. Tar éis plé a dhéanamh leis na Ballstáit, thug an Coimisiún sainordú don Údarás scrúdú a dhéanamh ar bhearta breise maolaithe riosca nár áiríodh i gconclúid an Údaráis. Sa ráiteas a rinne sé ar bhearta breise maolaithe riosca maidir le cipirmeitrin agus a foilsíodh an 4 Deireadh Fómhair 2019 (7), chuir an tÚdarás i láthair leibhéil an laghdaithe síobtha is gá agus na bearta a mbeadh gá leo chun a léiriú gurbh íseal an riosca do na horgánaigh nach spriocorgánaigh iad, go háirithe orgánaigh uisceacha agus artrapóid nach spriocatrapóid iad, lena n-áirítear beacha. Chuir an Coimisiún dréacht-tuarascáil athnuachana maidir le cipirmeitrin faoi bhráid an Bhuanchoiste um Plandaí, Ainmhithe, Bia agus Beatha an 24-25 Eanáir 2019.
                  
               
                     (9)
                  
                  
                     A mhéid a bhaineann leis na critéir chun airíonna réabtha iontálaigh a aithint, critéir a tugadh isteach le Rialachán (AE) 2018/605 ón gCoimisiún (8), ar bhonn na faisnéise eolaíche atá ar fáil a ndearnadh achoimre uirthi i gconclúid an Údaráis, cinneann an Coimisiún nach ceart a mheas go bhfuil airíonna réabtha iontálaigh ag cipirmeitrin.
                  
               
                     (10)
                  
                  
                     D’iarr an Coimisiún ar na hiarratasóirí barúlacha a chur isteach maidir le conclúid an Údaráis agus, i gcomhréir le hAirteagal 14(1), an tríú fomhír, de Rialachán Cur Chun Feidhme (AE) Uimh. 844/2012, barúlacha maidir leis an tuarascáil athnuachana. Chuir na hiarratasóirí barúlacha isteach, agus rinneadh scrúdú cúramach orthu.
                  
               
                     (11)
                  
                  
                     Is iad leataí sprae faoin aer iad na húsáidí ionadaíocha, ar úsáidí iad a bhfuil na critéir formheasa dá bhforáiltear in Airteagal 4 de Rialachán (CE) Uimh. 1107/2009 ina leith comhlíonta ar choinníoll go nglactar bearta maolaithe iomchuí chun an leibhéal cosanta is gá a áirithiú le haghaidh orgánaigh uisceacha agus artrapóid nach spriocatrapóid iad, lena n-áirítear beacha. Dá bhrí sin, maidir le húsáid ionadaíoch amháin nó níos mó a bhaintear as táirge cosanta plandaí amháin ar a laghad ina bhfuil cipirmeitrin, suíodh gur comhlíonadh na critéir formheasa dá bhforáiltear in Airteagal 4 de Rialachán (CE) Uimh. 1107/2009 i gcás ina leagtar amach coinníollacha agus srianta iomchuí i gcomhréir le hAirteagal 6 de Rialachán (CE) Uimh. 1107/2009.
                  
               
                     (12)
                  
                  
                     Tá an measúnú riosca maidir leis an bhformheas ar chipirmeitrin a athnuachan bunaithe ar líon teoranta úsáidí ionadaíocha, úsáidí ionadaíocha nach gcuireann srian ar na húsáidí lena bhféadfaí táirgí cosanta plandaí ina bhfuil cipirmeitrin a údarú. Dá bhrí sin, is iomchuí gan an srian maidir lena húsáid mar fheithidicíd a choinneáil ar bun.
                  
               
                     (13)
                  
                  
                     Measann an Coimisiún, áfach, gur substaint atá inbhreithnithe lena hionadú í cipirmeitrin de bhun Airteagal 24 de Rialachán (CE) Uimh. 1107/2009. Ós rud é go bhfuil meascán d’ocht n-isiméir i gcipirmeitrin, agus go bhfuil cion suntasach isiméirí neamhghníomhacha inti, comhlíonann sí an coinníoll a leagtar amach in Iarscríbhinn II, pointe 4, an ceathrú fleasc, a ghabhann le Rialachán (CE) Uimh. 1107/2009.
                  
               
                     (14)
                  
                  
                     Dá bhrí sin, is iomchuí formheas cipirmeitrine mar shubstaint atá inbhreithnithe lena hionadú a athnuachan.
                  
               
                     (15)
                  
                  
                     I gcomhréir le hAirteagal 14(1) de Rialachán (CE) Uimh. 1107/2009 i gcomhar le hAirteagal 6 de agus i bhfianaise an eolais eolaíoch reatha agus an eolais theicniúil reatha, is gá foráil a dhéanamh maidir le coinníollacha agus srianta áirithe. Is iomchuí, go háirithe, faisnéis bhreise deimhniúcháin a éileamh.
                  
               
                     (16)
                  
                  
                     Chun cur leis an muinín as an gconclúid nach bhfuil airíonna réabtha iontálaigh ag cipirmeitrin, ba cheart do na hiarratasóirí measúnú cothrom le dáta a chur ar fáil, i gcomhréir le hIarscríbhinn II, pointe 2.2(b), a ghabhann le Rialachán (CE) Uimh. 1107/2009, de na critéir a leagtar síos in Iarscríbhinn II, pointe 3.6.5 agus pointe 3.8.2, a ghabhann le Rialachán (CE) Uimh. 1107/2009, arna leasú le Rialachán (AE) 2018/605 agus i gcomhréir leis an treoraíocht maidir le réabóirí iontálacha a aithint (9).
                  
               
                     (17)
                  
                  
                     Dá bhrí sin, ba cheart Rialachán Cur Chun Feidhme (AE) Uimh. 540/2011 a leasú dá réir sin.
                  
               
                     (18)
                  
                  
                     Le Rialachán Cur Chun Feidhme (AE) 2021/1449 ón gCoimisiún (10), cuireadh síneadh le tréimhse formheasa na cipirmeitrine go dtí an 31 Deireadh Fómhair 2022 chun go bhféadfar an próiseas athnuachana a chur i gcrích sula rachaidh tréimhse formheasa na substainte gníomhaí sin in éag. Mar sin féin, ós rud é go ndearnadh cinneadh maidir leis an athnuachan roimh dhul in éag na tréimhse formheasa sin ar cuireadh síneadh léi, beidh feidhm ag an Rialachán seo a luaithe is féidir.
                  
               
                     (19)
                  
                  
                     Na bearta dá bhforáiltear sa Rialachán seo, is bearta iad atá i gcomhréir leis an tuairim ón mBuanchoiste um Plandaí, Ainmhithe, Bia agus Beatha,
                  
               TAR ÉIS AN RIALACHÁN SEO A GHLACADH:
         
            Airteagal 1
            Formheas na substainte gníomhaí a athnuachan
            Déantar formheas na substainte gníomhaí cipirmeitrin a athnuachan mar a leagtar amach in Iarscríbhinn I.
         
         
            Airteagal 2
            Leasuithe ar Rialachán Cur Chun Feidhme (AE) Uimh. 540/2011
            Leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 i gcomhréir le hIarscríbhinn II a ghabhann leis an Rialachán seo.
         
         
            Airteagal 3
            Teacht i bhfeidhm agus dáta cur i bhfeidhm
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            Beidh feidhm aige ón 1 Feabhra 2022.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 24 Samhain 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 309, 24.11.2009, lch. 1.
         
            (2)  Treoir 2005/53/CE ón gCoimisiún an 16 Meán Fómhair 2005 lena leasaítear Treoir 91/414/CEE ón gComhairle chun clóratailinil, clóratolúrón, cipirmeitrin, daimínisíd agus tiafanáit-meitil a áireamh mar shubstaintí gníomhacha (IO L 241, 17.9.2005, lch. 51).
         
            (3)  Treoir 91/414/CEE ón gComhairle an 15 Iúil 1991 maidir le táirgí cosanta plandaí a chur ar an margadh (IO L 230, 19.8.1991, lch. 1).
         
            (4)  Rialachán Cur Chun Feidhme (AE) Uimh. 540/2011 ón gCoimisiún an 25 Bealtaine 2011 lena gcuirtear chun feidhme Rialachán (CE) Uimh. 1107/2009 ó Pharlaimint na hEorpa agus ón gComhairle a mhéid a bhaineann le liosta na substaintí gníomhacha formheasta (IO L 153, 11.6.2011, lch. 1).
         
            (5)  Rialachán Cur Chun Feidhme (AE) Uimh. 844/2012 ón gCoimisiún an 18 Meán Fómhair 2012 lena leagtar amach na forálacha is gá chun an nós imeachta athnuachana um shubstaintí gníomhacha a chur chun feidhme, dá bhforáiltear i Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh. (IO L 252, 19.9.2012, lch. 26).
         
            (6)  EFSA Journal [Iris EFSA] 2018;16(8):5402. Conclúid maidir leis an athbhreithniú piaraí ar an measúnú riosca lotnaidicídí i gcás na substainte gníomhaí cipirmeitrin. Ar fáil ar líne: www.efsa.europa.eu.
         
            (7)  https://www.efsa.europa.eu/en/efsajournal/pub/5822.
         
            (8)  Rialachán (AE) 2018/605 ón gCoimisiún an 19 Aibreán 2018 lena leasaítear Iarscríbhinn II a ghabhann le Rialachán (CE) Uimh. 1107/2009 lena leagtar síos critéir eolaíochta chun airíonna réabtha iontálaigh a chinneadh (IO L 101, 20.4.2018, lch. 33).
         
            (9)  Guidance for the identiﬁcation of endocrine disruptors in the context of Regulations (EU) No 528/2012 and (EC) No 1107/2009 [Treoraíocht maidir le réabóirí iontálacha a aithint i gcomhthéacs Rialacháin (AE) Uimh. 528/2012 agus (CE) Uimh. 1107/2009]. https://www.efsa.europa.eu/en/efsajournal/pub/5311.
         
            (10)  Rialachán Cur Chun Feidhme (AE) 2021/1449 ón gCoimisiún an 3 Meán Fómhair 2021 lena leasaítear Rialachán Cur Chun Feidhme (AE) Uimh. 540/2011 a mhéid a bhaineann le síneadh a chur le tréimhsí formheasa na substaintí gníomhacha 2-feinilfeanól (lena n-áirítear a shalainn amhail salann sóidiam), 8-hiodrocsacuineoilín, aimídeasulfúrón, défheanocs, clóirmeacuat, clóratolúrón, clóifeintisín, clómasón, cipirmeitrin, daimínisíd, deiltemheitrin, díceamba, défheanaconasól, défhluifeineacan, démhéiteaclór, eatafeanprocs, feanocsapróp-P, feanpróipidín, fluidhé-ocsainil, fluifeanaicéat, foistiasáit, iondocsacarb, leanacail, MCPA, MCPB, niceasulfúrón, olaí pairifín, ola phairifín, peanconasól, pioclóram, própacuiseafop, prósulfacarb, cuisileafop-P-eitil, cuisileafop-P-teafuiril, sulfar, teitreaconasól, trí-alláit, trífhlusulfúrón agus tríteasulfúrón (IO L 313, 6.9.2021, lch. 20).
      
      
         
            IARSCRÍBHINN I
            
                        Gnáthainm, Uimhreacha Aitheantais
                     
                     
                        Ainm IUPAC
                     
                     
                        Íonacht (1)
                        
                     
                     
                        Dáta formheasa
                     
                     
                        Dul in éag an fhormheasa
                     
                     
                        Forálacha sonracha
                     
                  
                        Cipirmeitrin
                        Uimh. CAS 52315-07-8
                        Uimh. CIPAC 332
                     
                     
                        (1RS,3RS;1RS,3SR)-3-(2,2-déchlóraivinil)-2,2-démheitilcigleaprópáncarbocsaláit (RS)α-ciana-3-feanocsaibeinsile;
                        nó
                        (RS)-α-ciana-3-feanocsaibeinsil-(1RS)-cis-tras-3-(2,2-déchlóraivinil)-2,2-démheitilcigleaprópáncarbocsaláit
                     
                     
                        920 g/kg
                        cis:tras: 40/60 go 60/40
                        Is ábhar imní ó thaobh na tocsaineolaíochta iad na heisíontais seo a leanas agus níor cheart dóibh dul thar an méid seo a leanas san ábhar teicniúil ann:
                        heacsán: 5 g/kg
                     
                     
                        
                           1 Feabhra 2022
                        
                     
                     
                        
                           31 Eanáir 2029
                        
                     
                     
                        Beidh na húdaruithe teoranta d’úsáideoirí gairmiúla.
                        Agus táirgí cosanta plandaí ina bhfuil cipirmeitrin á n-údarú lena leathadh mar sprae faoin aer, chun a áirithiú go gcosnófar na horgánaigh nach spriocorgánaigh iad, go háirithe na horgánaigh uisceacha agus na hartrapóid nach spriocartrapóid iad, lena n-áirítear beacha:
                        
                                    —
                                 
                                 
                                    is gá bearta maolaithe riosca chun laghdú síobtha a bhaint amach, ar bearta iad a bheidh ina gcúis le nochtadh ≤ 5,8 mg a.s./ha i limistéir nach bhfuil faoi bharr agus, chomh maith leis sin, le haghaidh leataí san Earrach maidir le tiúchain i ndobharlaigh ≤ 0,0038 μg a.s./L,
                                 
                              
                                    —
                                 
                                 
                                    ní fhéadfar ach úsáidí nuair nach bhfuil an barr faoi bhláth agus nuair nach bhfuil aon fhiaile faoi bhláth ann a údarú.
                                 
                              Maidir le cur chun feidhme na bprionsabal aonfhoirmeach dá dtagraítear in Airteagal 29(6) de Rialachán (CE) Uimh. 1107/2009, cuirfear san áireamh conclúidí na tuarascála athnuachana maidir le cipirmeitrin, agus go háirithe Foscríbhinn I agus Foscríbhinn II a ghabhann léi. Tabharfaidh na Ballstáit aird ar leith ar na nithe seo a leanas:
                        
                                    —
                                 
                                 
                                    cosaint na n-orgánach uisceach, na n-artrapód nach spriocartrapóid iad, lena n-áirítear beacha;
                                 
                              
                                    —
                                 
                                 
                                    an measúnú riosca le haghaidh na dtomhaltóirí;
                                 
                              
                                    —
                                 
                                 
                                    sonraíocht theicniúil na substainte gníomhaí a úsáidtear i dtáirgí cosanta plandaí.
                                 
                              I gcás ina measfar go mbeidh sé iomchuí, socróidh na Ballstáit ceanglais faireacháin agus údaruithe á ndeonú acu i gcomhréir le hAirteagal 6(i) de Rialachán (CE) Uimh. 1107/2009, chun an faireachán faoi Threoracha 2000/60/CE (2) agus 2009/128/CE (3) ó Pharlaimint na hEorpa agus ón gComhairle a chomhlánú.
                        Déanfaidh an t-iarratasóir faisnéis bhreise deimhniúcháin a chur faoi bhráid an Choimisiúin, na mBallstát agus an Údaráis maidir leis an méid seo a leanas:
                        
                                    1.
                                 
                                 
                                    próifíl thocsaineolaíoch na meitibilítí lena mbaineann an pháirt 3-feanocsaibeansóile;
                                 
                              
                                    2.
                                 
                                 
                                    tocsaineacht choibhneasta na n-isiméirí cipirmeitrine aonair, go háirithe an eanantaiméir (1S cis αr);
                                 
                              
                                    3.
                                 
                                 
                                    an éifeacht a bhíonn ag próisis cóireála uisce ar chineál na n-iarmhar atá in uisce dromchla agus i screamhuisce, nuair a bhaintear uisce dromchla nó screamhuisce le haghaidh uisce óil;
                                 
                              
                                    4.
                                 
                                 
                                    Iarscríbhinn II, pointe 3.6.5 agus pointe 3.8.2, a ghabhann le Rialachán (CE) Uimh. 1107/2009, arna leasú le Rialachán (AE) 2018/605.
                                 
                              Cuirfidh an t-iarratasóir an méid seo a leanas isteach:
                        
                                    —
                                 
                                 
                                    an fhaisnéis dá dtagraítear i bpointe 1 faoin 15 Nollaig 2022;
                                 
                              
                                    —
                                 
                                 
                                    an fhaisnéis dá dtagraítear i bpointe 2 faoin 15 Nollaig 2023; agus
                                 
                              
                                    —
                                 
                                 
                                    an fhaisnéis a iarrtar dá dtagraítear i bpointe 3 laistigh de 2 bhliain ón dáta a d’fhoilsigh an Coimisiún doiciméad treorach maidir le meastóireacht ar éifeacht próiseas cóireála uisce ar chineál na n-iarmhar atá in uisce dromchla agus i screamhuisce.
                                 
                              Maidir le hIarscríbhinn II, pointe 3.6.5 agus pointe 3.8.2, a ghabhann le Rialachán (CE) Uimh. 1107/2009, arna leasú le Rialachán (AE) 2018/605, cuirfear measúnú cothrom le dáta ar an bhfaisnéis a cuireadh isteach cheana agus, i gcás inarb iomchuí, faisnéis bhreise chun a dheimhniú nach ann do ghníomhaíocht iontálach ar fáil faoin 15 Nollaig 2023
                     
                  
               (1)  Leis an tuarascáil athnuachana soláthraítear mionsonraí breise maidir le haitheantas agus sonraíocht na substainte gníomhaí.
            
               (2)  IO L 327, 22.12.2000, lch. 1.
            
               (3)  IO L 309, 24.11.2009, lch. 71.
         
      
      
         
            IARSCRÍBHINN II
            Leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 mar a leanas:
            
                        (1)
                     
                     
                        i gCuid A, scriostar iontráil 103 maidir le cipirmeitrin;
                     
                  
                        (2)
                     
                     
                        i gCuid E, cuirtear an iontráil seo a leanas léi:
                        
                                    “14
                                 
                                 
                                    Cipirmeitrin
                                    Uimh. CAS 52315-07-8
                                    Uimh. CIPAC 332
                                 
                                 
                                    (1RS,3RS;1RS,3SR)-3-(2,2-déchlóraivinil)-2,2-démheitilcigleaprópáncarbocsaláit (RS)α-ciana-3-feanocsaibeinsile
                                    nó
                                    (RS)-α-ciana-3-feanocsaibeinsil-(1RS)-cis-tras-3-(2,2-déchlóraivinil)-2,2-démheitilcigleaprópáncarbocsaláit
                                 
                                 
                                    920 g/kg
                                    cis:tras: 40/60 go 60/40
                                    Is ábhar imní ó thaobh na tocsaineolaíochta iad na heisíontais seo a leanas agus níor cheart dóibh dul thar an méid seo a leanas san ábhar teicniúil ann:
                                    heacsán: 5 g/kg
                                 
                                 
                                    
                                       1 Feabhra 2022
                                    
                                 
                                 
                                    
                                       31 Eanáir 2029
                                    
                                 
                                 
                                    Beidh na húdaruithe teoranta d’úsáideoirí gairmiúla.
                                    Agus táirgí cosanta plandaí ina bhfuil cipirmeitrin á n-údarú lena leathadh mar sprae faoin aer, chun a áirithiú go gcosnófar na horgánaigh nach spriocorgánaigh iad, go háirithe na horgánaigh uisceacha agus na hartrapóid nach spriocartrapóid iad, lena n-áirítear beacha:
                                    
                                                —
                                             
                                             
                                                is gá bearta maolaithe riosca chun laghdú síobtha a bhaint amach, ar bearta iad a bheidh ina gcúis le nochtadh ≤ 5,8 mg a.s./ha i limistéir nach bhfuil faoi bharr agus, chomh maith leis sin, le haghaidh leataí san Earrach maidir le tiúchain i ndobharlaigh ≤ 0,0038 μg a.s./L,
                                             
                                          
                                                —
                                             
                                             
                                                ní fhéadfar ach úsáidí nuair nach bhfuil an barr faoi bhláth agus nuair nach bhfuil aon fhiaile faoi bhláth ann a údarú.
                                             
                                          Maidir le cur chun feidhme na bprionsabal aonfhoirmeach dá dtagraítear in Airteagal 29(6) de Rialachán (CE) Uimh. 1107/2009, cuirfear san áireamh conclúidí na tuarascála athnuachana maidir le cipirmeitrin, agus go háirithe Foscríbhinn I agus Foscríbhinn II a ghabhann léi. Tabharfaidh na Ballstáit aird ar leith ar na nithe seo a leanas:
                                    
                                                —
                                             
                                             
                                                cosaint na n-orgánach uisceach, na n-artrapód nach spriocartrapóid iad, lena n-áirítear beacha;
                                             
                                          
                                                —
                                             
                                             
                                                an measúnú riosca le haghaidh na dtomhaltóirí;
                                             
                                          
                                                —
                                             
                                             
                                                sonraíocht theicniúil na substainte gníomhaí a úsáidtear i dtáirgí cosanta plandaí.
                                             
                                          I gcás ina measfar go mbeidh sé iomchuí, socróidh na Ballstáit ceanglais faireacháin agus údaruithe á ndeonú acu i gcomhréir le hAirteagal 6(i) de Rialachán (CE) Uimh. 1107/2009, chun an faireachán faoi Threoracha 2000/60/CE (*1) agus 2009/128/CE (*2) ó Pharlaimint na hEorpa agus ón gComhairle a chomhlánú.
                                    Déanfaidh an t-iarratasóir faisnéis bhreise deimhniúcháin a chur faoi bhráid an Choimisiúin, na mBallstát agus an Údaráis maidir leis an méid seo a leanas:
                                    
                                                1.
                                             
                                             
                                                próifíl thocsaineolaíoch na meitibilítí lena mbaineann an pháirt 3-feanocsaibeansóile;
                                             
                                          
                                                2.
                                             
                                             
                                                tocsaineacht choibhneasta na n-isiméirí cipirmeitrine aonair, go háirithe an eanantaiméir (1S cis αr);
                                             
                                          
                                                3.
                                             
                                             
                                                an éifeacht a bhíonn ag próisis cóireála uisce ar chineál na n-iarmhar atá in uisce dromchla agus i screamhuisce, nuair a bhaintear uisce dromchla nó screamhuisce le haghaidh uisce óil;
                                             
                                          
                                                4.
                                             
                                             
                                                Iarscríbhinn II, pointe 3.6.5 agus pointe 3.8.2, a ghabhann le Rialachán (CE) Uimh. 1107/2009, arna leasú le Rialachán (AE) 2018/605.
                                             
                                          Cuirfidh an t-iarratasóir an méid seo a leanas isteach:
                                    
                                                —
                                             
                                             
                                                an fhaisnéis dá dtagraítear i bpointe 1 faoin 15 Nollaig 2022;
                                             
                                          
                                                —
                                             
                                             
                                                an fhaisnéis dá dtagraítear i bpointe 2 faoin 15 Nollaig 2023; agus
                                             
                                          
                                                —
                                             
                                             
                                                an fhaisnéis a iarrtar dá dtagraítear i bpointe 3 laistigh de 2 bhliain ón dáta a d’fhoilsigh an Coimisiún doiciméad treorach maidir le meastóireacht ar éifeacht próiseas cóireála uisce ar chineál na n-iarmhar atá in uisce dromchla agus i screamhuisce.
                                             
                                          Maidir le hIarscríbhinn II, pointe 3.6.5 agus pointe 3.8.2, a ghabhann le Rialachán (CE) Uimh. 1107/2009, arna leasú le Rialachán (AE) 2018/605, cuirfear measúnú cothrom le dáta ar an bhfaisnéis a cuireadh isteach cheana agus, i gcás inarb iomchuí, faisnéis bhreise chun a dheimhniú nach ann do ghníomhaíocht iontálach ar fáil faoin 15 Nollaig 2023.
                                 
                              
                  
               (*1)  IO L 327, 22.12.2000, lch. 1.
            
               (*2)  IO L 309, 24.11.2009, lch. 71.”